Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106772&kokkuvotted=false&jaotusedVaikimisiAvatud=
Timestamp: 2019-12-16 14:23:22+00:00
Document Index: 4678164

Matched Legal Cases: ['Riigikohus ', 'Riigikohus ', '§ 346', '§ 273', '§ 82', 'Riigikohus ', '§ 39', '§ 141', '§ 141', '§ 40', '§ 40', '§ 141', '§ 336', 'Riigikohus ', 'Riigikohus ', '§ 54', 'Riigikohus ', 'kohus ', '§ 336']

kriminaalvastutus tsiviilnõude mittetäitmise eest
küsimuste lahendamiseks peetaval kohtuistungil kohustuslikult osa võtvad menetlusosalised
mootorsõiduki juhtimise õiguse äravõtmise otsuse täitmine
põhjustatud kahju hüvitamine
3-1-1-54-01 Riigikohus 18.05.2001
Tahtlik mittetäitmine väljendub selles, et süüdlasel on võimalus kohtuotsust täita, kuid ta hoidub sellest tahtlikult kõrvale.
Isiku kriminaalvastutusele võtmine võlanõude mittetäitmise eest on äärmuslik abinõu. Kriminaalvastutus tsiviilnõude mittetäitmise eest saab järgneda üksnes siis, kui on tõendatud, et isikul on vara, kuid sellest hoolimata ei täida ta tahtlikult kohtuotsust.
3-1-1-48-01 Riigikohus 10.05.2001
Juhiluba, kui juhtimisõigust tõendav dokument saab tõendada juhtimisõiguse olemasolu vaid isikul, kellelt juhtimisõigust ei ole ära võetud.
HÕS § 346 vastavalt tuleb mootorsõiduki juht lugeda juhtimisõiguse kaotanuks temalt juhtimisõiguse äravõtmise otsuse tegemise hetkest. Sellest tulenevalt on isikul, kelle suhtes juhtimisõiguse äravõtmist kohaldati, keelatud juhtida mootorsõidukit hetkest, mil ta sai otsusest teada, olenemata sellest kas ta soovib seda vaidlustada või mitte.
Karistusotsuse vaidlustamine peatab HÕS § 273 kohaselt küll selle täitmise, kuid ei taasta äravõetud juhtimisõigust.
TMS § 82 kohaselt kuulub eriõiguste äravõtmise otsus täitmisele täitevosakonna vahenduseta. Otsuse mittetäitmise eest kannab süüdlane kriminaalvastutust. See tähendab, et mootorsõiduki juhtimise keeldu on karistatu kohustatud täitma ka juhul, kui karistusotsust ei ole täitmisele pööratud ja tal on juhiluba kui dokument veel enda käes. Juhiluba kui juhtimisõigust tõendav dokument saab tõendada juhtimisõiguse olemasolu vaid isikul, kellelt juhtimisõigust ei ole ära võetud.
3-1-1-2-01 Riigikohus 19.01.2001
Süüdimõistetu mittekutsumine ringkonnakohtu istungile ja selle selgitamata jätmine, kas ta kaitsjat soovib, on tunnistatav kriminaalmenetluse seaduse oluliseks rikkumiseks AKKS § 39 lg 4 mõttes.
Juhul kui isikule mõistetud karistus KrK §-de 139 ja 140 järgi on Riigikohtu poolt muutmata jäetud, süüdimõistmine KrK § 141 järgi aga tühistatud kuriteokoosseisu puudumise tõttu, siis ringkonakohtu poolsel süüdistuse mahu suurendamisel KrK §-de 139 ja 140 järgi varem § 141 alusel inkrimineeritu arvel puudub kohtul õigus kohe raskendada karistust §-de 139 ja 140 järgi. Kõigepealt tuleb KrK § 40 lg-st 1 juhindudes mõista karistus nende kuritegude eest, mis täiendavalt loetakse hõlmatuks §-dega 139 ja 140, seejärel aga, kuna karistus teiste KrK §-de 139 ja 140 järgi kvalifitseeritud kuritegude eest on jõustunud, mõista lõplik karistus § 40 lg 3 alusel. See ei tohi olla raskem varem § 141 järgi mõistetud karistusest.
Kandmisele kuuluva karistusaja kohtuotsuses väiksemana näitamine, mis on tingitud eelvangistusaja ebaõigest arvestamisest, ei ole parandatav KrMK § 336 korras tehtava määrusega.
3-1-3-14-00 Riigikohus 07.11.2000
Juhul kui kahju põhjustaja ei tagasta omanikult äravõetud vara samas seisundis kui enne kuritegu või ei asenda samaväärsega, tuleb äravõetud vara väärtus hüvitada rahaga sellises summas, mis võimaldab kannatanul endal soetada äravõetud varaga samaväärne vara, arvestades vara turuhinda kohtuotsuse teegemise ajal.
3-1-3-21-97 Riigikohus 03.06.1997
Kohtuotsus loetakse täitmisele pööratuks kohtuotsuse ärakirja saatmisega kohtuotsust täitvale asutusele. KrK § 54 lg-s 1 nimetatud süüdimõistva kohtuotsuse täitmise aegumise tähtaeg hakkab kulgema sellest ajast, mitte aga kohtuotsuse jõustumisest.
3-1-3-32-96 Riigikohus 17.12.1996
Lõpliku karistuse mõistmisel tehtud viga kohtuotsuses ei ole vea teinud kohus õigustatud kõrvaldama oma määrusega KrMK § 336 lg 1 alusel.